Хэку зауэшхуэм хэтахэм я фэеплъ
Къулъкъужын Ипщэ къуажэмкъыщызэIуахащ фронтым къикIыжу къэзыгъэзэжа я къуажэгъухэм я мемориал блын.
Абыхэм Москварэ Ленинградрэ яхъумащ, Сталинградрэ Курск-рэ я деж лъы щагъэжащ, европей къэралхэм я щIыналъэхэм лIыгъэ щызэрахьащ, Берлин къащтащ. Абыхэм ящыщ куэдым орденхэм-рэ медалхэмрэ къыхуагъэфэщащ. Ахэращ, зауэм къикIыжа иужь, республикэр лъэ быдэкIэ зэфIэзыгъэувэжар.
Блыныр гъэхьэзырыным теухуа мылъкур зэхуахьэсащ зауэм хэтахэм я Iыхьлыхэм. Ар зыщIари зыгъэува-ри Къулъкъужын Ищхъэрэ къыщалъхуа Дудар Альбертщ. ЗэIущIэр къыщызэIуихым къуажэ администрацэм и Iэтащхьэ АфIэунэ Хьэжмухьэмэд псалъэ гуапэ куэд яхужиIащ фэеплъыр гъэхьэзырыным хэлIыфIыхьахэм.
ЩIыналъэ администрацэм и Iэ-тащхьэм и къалэнхэр зыгъэзащIэ Къэнэмэт Рустам къыхигъэщхьэхукIащ Къулъкъужын Ипщэм и иджы-рей щIэблэм япэ итахэм я IуэхущIа-фэ дахэхэм зэрыпащэр. Абы жиIащ мы Iуэхур къуажэми районми я мы-закъуэу, республикэ псом я дежкIи зэрыщапхъэр. Зауэм хэтахэм я фэеплъ нэхур хъумэныр цIыху псоми я къалэн лъапIэщ.
Фэеплъым и лъабжьэм удз гъэгъа дахэхэр щагъэтIылъащ, школакIуэхэм уэрэд цIэрыIуэхэр ягъэзэщIащ.
Зэхыхьэм цIыху куэд кърихьэлIат.
Бахъсэн щIыналъэми администрацэм и пресс-IуэхущIапIэ.
